ברנדה אסניקר

קריירת משחק

הופעת הבכורה של אסניקר בעסקי השעשועים הייתה בשנת 2002, בהיותה בת אחת עשרה, בתוכנית "Cantaniño" (שודרה בזמנו ב"Telefe"), כאשר היא נבחרה מבין אלפי מועמדים לקחת חלק בתוכנית. בתחילה, אסניקר נבחרה להיות חלק מהמקהלה, אך סיימה את השתתפותה כמנחת התוכנית. בשנת 2003 החלה אסניקר לעבוד כדוגמנית.
בשנים 2007-2008 שיחקה בטלנובלה הארגנטינאית "פטיטו", בה גילמה את דמותה של אנטונלה למס ברנרדי, לצדם של גסטון סופריטי, לאורה אסקיבל ורודריגו גיירו דיאז. בשנת 2008 היא הופיעה בתוכנית הבידור "Patinando por un sueño" ("רוקדים בשביל חלום").
בשנת 2009 שיחקה בטלנובלה הארגנטינאית "Mia, mi amiga invisible" ("מיה, החברה הבלתי-נראית שלי"), בה גילמה את דמותה של מיה. בסדרה הנ"ל הקליטה אסניקר שני שירים: "Himno al amor" ("המנון לאהבה") ו-"Nada cuesta sonar" ("שום דבר לא מקשה לחלום").
בשנת 2010 טסה אסניקר לאיטליה על-מנת להופיע בתוכנית בשם "Who Framed Peter Pan?" ("מי הפליל את פיטר פן?") שהופקה על ידי פול בונוליס. באותה שנה שיחקה בטלנובלה הדרום אמריקאית "Sueña Conmigo" ("תחלום איתי"), בה גילמה את דמותה של נוריה, לצדם של ונסה גבריאלה, סנטיאגו רמונדו ואיסה גונזלס. בטלנובלה הנ"ל הקליטה אסניקר שלושה שירים: "Hablan de mi" ("מדברים עליי"), "Siempre te esperare" ("תמיד אחכה לך") ו-"Hagas lo que hagas" ("תעשה מה שתעשה").
באפריל 2011 סיירה באיטליה עם סיבוב ההופעות של "Antonella in Concerto", בו גילמה את דמותה של אנטונלה למס ברנרדי, דמותה מהטלנובלה הארגנטינאית "פטיטו".
בשנים 2011-2012 שיחקה בטלנובלה "Los unicòs" ("היחידים") מסוגת גיבורי על, בה גילמה את דמותה של קיארה בלטרן, לצדם של מריאנו מרטינס, ניקולס ואסקס, אאוחניה סוארס וחימנה ברון. עקב צילומי הטלנובלה נאלצה אסניקר לשנות את מראה החיצוני ולצבוע את שיערה לצבע ורוד בוהק.
בשנים 2012-2013 שיחקה אסניקר בטלנובלה "Corazón Valiente" ("לב אמיץ"), שצולמה בארצות הברית, קליפורניה, ובקולומביה, בה גילמה את דמותה של פביולה, לצדם של גבריאל פורס, חימנה דוקה ואדריאנה פונסקה.
בשנים 2013-2014 אסניקר שיחקה בטלנובלה הקולומביאנית "Cumbia Ninja", בה גילמה את דמותה של חואנה.

קריירה מוזיקלית

בשנת 2006 ההפקה "Chicos Argentinos" ("ילדים ארגנטינאים") הציגה את המופע הקומי "Tour Caminos 2006" ("סיור דרכים 2006"), בו אסניקר גילמה את דמותה של ברנדה.
בשנים 2007-2008 שיחקה אסניקר בטלנובלה הארגנטינאית "פטיטו", בה היא הקליטה שישה שירים: "Las Divinas" ("המדהימות"), "Tango llorón" ("טנגו דמעות"), "Nene bailemos" ("ילד נרקוד"), "Diosa única bonita" ("אלוהית, יחידה ויפה"), "Respeto" ("כבוד") ו-"Un Beso Para Mi" ("נשיקה עבורי"). באותן שנים, אסניקר הופיעה במחזמר המוזיקלי "Patito Feo: La Historia Más Linda En El Teatro" ("פטיטו: הסיפור הכי יפה בתיאטרון").
בשנת 2009 שיחקה אסניקר בטלנובלה הארגנטינאית "Mia, mi amiga invisible" ("מיה, החברה הבלתי-נראית שלי"), בה היא הקליטה שני שירים: "Himno al amor" ("המנון לאהבה") ו-"Nada cuesta sonar" ("שום דבר לא מקשה לחלום").
בשנים 2010-2011 שיחקה בטלנובלה הדרום אמריקאית "Sueña Conmigo" ("תחלום איתי"), בה היא הקליטה שלושה שירים: "Hablan de mi" ("מדברים עליי"), "Siempre te esperare" ("תמיד אחכה לך") ו-"Hagas lo que hagas" ("תעשה מה שתעשה").
בשנת 2011 החלה אסניקר להקליט ולהפיק תקליטים. הסינגל הראשון שפורסם נקרא בשם "Tus Juegos" ("המשחקים שלך"). בחודש נובמבר של אותה שנה אסניקר פרסמה קאבר של הזמרת הבריטית איימי ווינהאוס, "You Know I'm No Good" ("אתה יודע שאני לא טובה"), מתוך יראת כבוד לזמרת הבריטית המנוחה. כמו כן, באותה שנה, אסניקר הקליטה קאבר של הזמרת אלישה קיז, " If ain't got you" ("אם אין לי אותך").
בחודש אפריל 2012 אסניקר הכינה את אלבום הסולו הראשון שלה בעצמה כפי שהיא כתבה את השירים המופיעים באלבום בעצמה. באותה תקופה היא שיתפה פעולה עם חברת הבשמים "Clider", ובקיץ של אותה שנה היא חתמה על שיתוף פעולה עם חברת בגדים בשם "Elisa De Jenario".
בשנים 2013-2014 אסניקר שיחקה בטלנובלה הקולומביאנית "Cumbia Ninja", בה היא הקליטה, יחד עם ריקרדו אברקה, שלושה שירים: "Ojos En La Espalda" ("עיניים בגב"), "El Heroscopo Dice" ("ההורוסקופ אומר") ו-"Ceviche" ("סביצ'ה"). באותה שנה, פורסם הסינגל השני של האלבום של אסניקר שנקרא "Salten como yo" ("קופצים כמוני").
חוץ משירה, אסניקר גם מנגנת בגיטרה, פסנתר ותופים.

חיים אישיים

אביה של אסניקר, הוא גוסטבו אסניקר, ואמה של אסניקר, היא אדריאנה מנדוסה. לאסניקר ישנו אח אחד בשם איוון אסניקר. לאסניקר ישנם שורשים אוסטרו-הונגרים ואיטלקיים. בילדותה, אסניקר למדה במוסד הלימוד "Centro Cultural Italiano", באוליבוס, בואנוס איירס, ארגנטינה, בו אסניקר למדה לדבר איטלקית ואנגלית רהוטות ושוטפות.
במהלך שנת 2011 אסניקר ניהלה מערכת יחסים עם הכדורגלן הארגנטינאי קרלוס טבס. כאמור, השניים נפרדו לאחר שנת זוגיות.
החל מ-2013 אסניקר נמצאת בזוגיות עם האיש העסקים הקולומביאני אלחנדרו דה אנגולו, אותו הכירה כאשר צילמה בקולומביה את הטלנובלה "Cumbia Ninja". ב-6 באוגוסט 2017, השניים נישאו בחשאי בטקס פרטי בקרואטיה.